****

**Programul Erasmus + Actiunea KA2 – parteneriate strategice in domeniul școlar – proiecte de schimb interșcolar**

**Music: A Melodic Methodology into Teaching and Learning**

**2018-1-ES01-KA229-050761\_5**

**Produsele finale vor fi**:

1. **Logo-ul proiectului**
2. **"Povestea muzicii**" - prezentare Power-Point. Elevii și profesorii se vor documenta în legătură cu primele piese muzicale produse în țara lor și le vor prezenta atât în ​​limba engleză, cât și în limba română. Scopul este de a găsi cele mai vechi piese muzicale disponibile pe care le vom prezenta, analizând ce sentimente sunt reliefate, cu explicații despre viața și experiențele oamenilor de atunci.
3. **"Cântecele: nu numai melodii, dar și mentalitatea unei națiuni**.**"**- produs final care este alcătuit dintr-o broșură și un DVD și care conțin versuri cu informații explicative despre istoria / principalele evenimente / mentalitatea și valorile umane ale fiecărei țări partenere, așa cum sunt evidențiate în cântecele populare și balade. Versurile și explicațiile vor fi atât în ​​limba maternă, cât și în limba engleză. Elevii, sub îndrumarea profesorilor, vor face prezentări în care vor indica ce înseamnă fiecare dintre constatările lor în termeni de tradiție și identitate națională.
4. **"Peisajul în cântece"-** prezentare Power Point. Vom analiza modul în care peisajul și natura fiecărei țări sunt reliefate în cântece, de exemplu: melodii despre mare, munți, lacuri, râuri și cum aceste forme de relief au influențat viețile locuitorilor acelor zone. Cântecele vor fi în ​​limba maternă, cu traducere în limba engleză. Analiza și rezultatele acesteia vor fi în limba engleză. Va fi o colecție a acestor cântece pe un DVD;
5. **"Peisajele și cântece tradiționale, dansurile și îmbrăcămintea",** care este o colecție de fotografii, videoclipuri și cântece, care va cuprinde și o analiză în limba engleză, a modului în care peisajul determină pașii în dansurile tradiționale și în hainele pe care oamenii le purtau;
6. **"Instrumente tradiționale"**, produs final alcătuit dintr-o broșură și o colecție DVD. Broșura va conține elemente care se referă la modul în care sunt făcute aceste instrumente, explicații despre motivul alegerii materialului respectiv, descrierea lor, povestea instrumentului și pentru ce fel de muzică este folosit. Fiecare țară va prezenta în direct cel puțin un instrument muzical reprezentativ. Colecția DVD va include piese muzicale și clipuri ale muzicienilor care interpretează cu instrumente tradiționale.
7. **"Instrumentul meu muzical".** Elevii vor produce propriile instrumente muzicale cu orice material doresc, de exemplu: cutii de conserve, bucăți de lemn etc., și se învață că acesta reprezintă, de asemenea, un mijloc de comunicare. Se va face o înregistrare video, în grupuri mixte, cu utilizarea acestor instrumente neconvenționale.
8. **"Prietenia prin muzică".** Acesta va fi un cor care va cânta melodii despre prietenie, iar interpretarea finală va fi înregistrată. Înainte de activitate, fiecare școală propune două melodii despre prietenie și apoi de comun acord, se vor alege cântece diferite. Aceste cântece vor fi discutate în termeni de vocabular, gramatică, pronunție și melodie, în fiecare școală parteneră și se vor învăța. În timpul întâlnirii, fiecare echipă prezintă cântecele și mesajul acestora, și apoi fiecare echipă selectează un cântec pentru a-i învăța pe ceilalți. Vor fi cinci melodii cântate pentru prietenie, de prietenii din cinci țări.
9. **"Muzica - ce și de ce ascult".** Aceasta este o prezentare Power Point bazată pe un studiu realizat în fiecare școală cu privire la preferințele muzicale ale copiilor. Înainte de întâlnire, fiecare echipă își va prezenta concluziile cu explicații (unele dintre răspunsuri vor fi prezentate în grafice și întrebările cu reprezentare grafică vor fi stabilite în prealabil) și în timpul întâlnirii, participanții vor compara rezultatele, vor găsi punctele comune și ce îi diferențiază din acest punct de vedere.
10. **"Muzica unește oamenii**", un studiu despre ce fel de muzica ascultă oamenii din fiecare țară, în momente de bucurie și tristețe, atunci când militează pentru pace, tolerantă, iubire sau un mediu înconjurător mai curat. Va exista un sondaj realizat în fiecare școală și în comunitate, care va implica elevii, cadrele didactice și familiile copiilor și profesorilor. Respondenții sunt rugați să menționeze o melodie pe care o ascultă atunci când sunt fericiți sau tristi, să numească un cântec pentru toleranță, unul pentru pace, unul pentru dragoste. Melodiile menționate cel mai des în chestionar vor fi compilate pe un DVD (maxim 3 pentru fiecare situație). Rezultatele vor fi colectate, interpretate și prezentate în timpul întâlnirii. Înainte de a prezenta o melodie pentru fiecare situație menționată mai sus, fiecare echipă va cânta un cântec în limba maternă celorlalte echipe, iar celelalti sunt provocați să înțeleagă tema piesei. Participantul care primește cele mai multe puncte va fi declarat cel mai bun ascultător al întâlnirii. Se vor selecta două melodii care descriu cel mai bine atitudinile și sentimentele menționate mai sus, se vor explica versurile în limba engleză, iar aceste explicații vor alcătui a doua parte a produsului final.
11. **" Prin muzică,să-i învățăm limba maternă pe partenerii noștri ",** în care fiecare școală parteneră vor alege trei melodii pe care le vor traduce în limba engleză și se vor elabora tehnici pentru a-i învăța limba lor maternă pe ceilalți parteneri, pe baza acestor melodii. Aceste tehnici vor fi compilate într-o broșură pentru a începe învățărea limbilor materne pe care le au partenerii noștri. Elevii din fiecare țară vor lucra împreună pentru a-și învăța partenerii un cântec reprezentativ din țara lor pe care îl vor cânta împreună, ca într-o paradă a națiunilor, fericite să fie împreună și să învețe unii de la ceilalți.
12. "**Comunicarea interculturală prin muzică".** Se va crea un cor pentru care fiecare țară va alege un cântec reprezentativ și care va fi învățat și interpretat de elevii și profesorii care vor participa la această întâlnire. Produsul final va fi înregistrat și compilat pe un DVD.
13. **"Cântecele la ora de engleză",** în care profesorii vor prezenta tehnici pe care le-au creat în prealabil pentru a preda limba engleză prin folosirea cântecelor. Aceste tehnici vor fi prezentate în format ’e-lectures’ și vor fi demonstrații prin care, un profesor din fiecare țară va alege o lecție pe care a făcut-o și va arăta participanților cum pot învăța limba engleză prin cântece.